**Νέα Διαδικασία Λήψης Αναφορών ΤτΕ**

Αντίγραφο Κίνησης (Extrait) & Αναφορά Υπολόγου (21/3/2022)

Η Τράπεζα της Ελλάδος (ΤτΕ) σε συνεργασία με το ΠΔΕ εκσυγχρονίζει τη διαδικασία αποστολής/παραλαβής των Αντιγράφων Κίνησης Λογαριασμών (Extraits) και Αναφορών Υπολόγου, στο πλαίσιο της ψηφιοποίησης των εργασιών, της προώθησης πράσινης πολιτικής και του πρόσφατου εκσυγχρονισμού του κεντρικού τραπεζικού της συστήματος (Σύστημα Συναλλαγών).

Με τη νέα διαδικασία, από 1/3/2022, τα μηνιαία Extraits και οι Αναφορές Υπολόγου παράγονται σε ηλεκτρονικά αρχεία με τη μορφή pdf και είναι διαθέσιμα στο e-ΠΔΕ, ανάλογα με το είδος του προϊόντος, ως εξής:

* **Προϊόν 020 (Λογαριασμός ανά έργο & Υπόλογο)**
  + **Υπόλογος Φορέας**

*(Ρόλοι: Εισηγητής Εκκαθάρισης Δαπάνης & Υπεύθυνος Λογαριασμού)*

* + - Λήψη **Αντιγράφων Κίνησης Λογαριασμών (Extraits)** έργων Προγράμματος Δημοσίων Επενδύσεων εθνικού σκέλους και λοιπών συγχρηματοδοτούμενων.
* **Προϊόν 231 (Λογαριασμός ανά έργο & Υπόλογο)**
  + **Φορέας Χρηματοδότησης**

*(Ρόλος: Διαχειριστής Οφειλών)*

* + **Υπόλογος Φορέας**

*(Ρόλοι: Εισηγητής Εκκαθάρισης Δαπάνης & Υπεύθυνος Λογαριασμού)*

* + - Λήψη **Αντιγράφων Κίνησης Λογαριασμών (Extraits)** έργων Προγράμματος Δημοσίων Επενδύσεων εθνικού σκέλους και λοιπών συγχρηματοδοτούμενων.
* **Προϊόντα: 020.2, 020.4 & 020.6 (Λογαριασμός σε επίπεδο ΣΑ)**
  + **Φορέας Χρηματοδότησης**

*(Ρόλος: Διαχειριστής Οφειλών)*

* + - Λήψη **Αντιγράφων Κίνησης Λογαριασμών (Extraits)** Συλλογικών Αποφάσεων (ΣΑ) Προγράμματος Δημοσίων Επενδύσεων.
  + **Υπόλογος Φορέας**

*(Ρόλοι: Εισηγητής Εκκαθάρισης Δαπάνης & Υπεύθυνος Λογαριασμού)*

* + - Λήψη **Αναφορών Υπολόγου** με τις πληρωμές έργων του συγκεκριμένου Υπόλογου Φορέα.
  + Υπενθυμίζεται ότι θα συνεχίσει να είναι εφικτή στους παραπάνω ρόλους τόσο του Φορέα Χρηματοδότησης όσο και του Υπολόγου Φορέα, η εξαγωγή της **Αναφοράς Υπολοίπου**, όπου αποτυπώνεται το προηγούμενο υπόλοιπο, οι κινήσεις και το τελευταίο υπόλοιπο, από στοιχεία που τηρούνται στο e-ΠΔΕ (με βάση τα δεδομένα του Πίνακα Κατανομών Έργων - ΠΙ.Κ.Ε. και τις επιβεβαιωμένες πληρωμές από την ΤτΕ).